نیشنل اینترست درگیسی، قوزئی کره‌نین، آمریکانین باشکندی واشینگتونو وورماسی حالین‌دا، ۴۱۳ مین نفرین حیاتینی ایتیرجیینی یازدی.
ندرگی‌، آمریکا ایله قوزئی کره‌ آراسین‌دا نوکلئر ساواش چیخماسی وضعیتین‌ده یاشاناجاق سناریولاری اوخوجولارلا پایلاشمایا داوام ائدیر.
داها اول لوس آنجلسین ۲۵۰ کیلوتونلوق نوکلئر بومبایلا وورولدوغو بیر سناریو اوزرین‌ده دوران درگی یازاری دانیل ر. ده‌پتریس، پیونگ یانگین ۲ گون اتم بومباسییلا واشینگتونون هدف آلدیغینی فرض ائتدی.
پتریسه گؤره بو سسناریونون گرچکلشمه‌سی حالین‌دا پباشکند‌ده‌کی ۴۱۳ مین نفر حیاتینی ایتیره‌جک، ۵۲۷ مین اینسان یارالاناجاق.
سالدیری حالین‌دا، آغ ائو، واشینگتون آنیدی، اولوسلارآراسی جاسوسلوق موزه‌سی و کنگره بیناسی کیمی قورولوشلارین دا یئر آلدیغی چوخ سایی‌دا بینانین داغیلاجاغینی اؤن گؤرن دپتریس،
"اوزمانلارا گؤره، باشکندین مرکزین‌ده‌کی اینسانلارین حیات‌دا قالما شانسی اولمایاجاق" ایفاده‌سینه یئر وئردی.
دپتریس، یازی‌سینین سونوندا قوزئی کره‌نین نوکلئر پروگرامینی، نوکلئر ساواش‌دا ایلک آددیمی آتا‌ن طرف اولماق اوچون دئییل، آمریکانی حربی عملیاتلاردان چکین‌دیرمک و تورپاقلاریندا رژیم دییشیک‌لیگی باش وئرمه‌سینین قارشی‌سینی آلماق اوچون گلیشدیردیگینی وورغولادی.
